作者：杨太尉
词牌/韵律：选冠子

paragraphs: 碧眼连车，黄头间座，望断故人何处。
当时胜丽，旧日繁华，都变虏言胡语。
万里衔冤，几年埋恨，仔细向谁分诉。
对南风凝眸，眺神旌、触目泪流如雨。
今幸会，电扫雷驱，云开雾敛，一旦青天重睹。
桃林卧草，华岳嘶风，行迓太平周武。
洗尽腥膻巷陌。
从此追欢，酒杯频举。
任笙箫声里，花朝月夕，醉中歌舞。